open-index/open-wikipedia-markdown huggingface dataset:
Origami (2004 albumas)

**Origami** – 2004 m. studijinis elektroninės muzikos grupės Exem albumas. Albume duetas apjungė Azijos šalių kultūrų muzikinius elementus ir archaines lietuvių liaudies raudas, šamanų užkalbėjimus, krikščioniškų pamokslų detales bei indiškas mantras su elektronine muzika.

Daina „Dovanosiu tau rojų“ tapo auksine Radiocentro daina. Taip pat didelio populiarumo susilaukė singlai „Aukščiausiam kalne“, „Leliumoj“.

Dainų „Leliumoj“, „Rūta žalioji“, „Karvelėlis“ vokalines dalis atliko Rasa Serra, „Aukščiausiam kalne“ – Aistė Pilvelytė, „Dovanosiu tau rojų“ – Sati.

## Dainos
# Intro – 1:42
# Dovanosiu tau rojų – 3:42
# Leliumoj – 5:00
# Mano sapne – 3:51
# Interlude – 1:08
# Žodis – 4:18
# Karvelėlis – 5:13
# Aukščiausiam kalne – 4:29
# Interlude – 1:50
# Tavo veidas – 3:46
# Rūta žalioji – 5:35
# Aleliuja – 3:28
# Outro – 1:39
# Bonus Track – 6:23
Prieiga

**Prieiga** – vieta, kurioje galima prie ko nors prieiti.
* Informatikoje – galimybė pasinaudoti kuriuo nors resursu.

## Taip pat skaitykite
* Interneto prieiga.

## Nuorodos
Zarasų apskritis (1836–1915)

**Zarasų apskritis** (arba ***Novoaleksandrovsko apskritis***, ) – Rusijos imperijos administracinis-teritorinis vienetas Lietuvos šiaurės rytuose ir gretimose Baltarusijos teritorijose. Centras – Zarasai. Apėmė dabartinės Lietuvos teritorijas, kur dabar yra Zarasų rajonas ir Rokiškio rajonas, taip pat Baltarusijos teritorijas, kur yra Breslaujos rajonas ir Miorų rajonas. 

## Istorija

Apskritis sudaryta 1836 m. vietoje Breslaujos apskrities po to, kai 1835 m. rugpjūčio 24 d. sudegė Vidžiai, vienas iš Breslaujos apskrities centrų. Kai kurie šaltiniai nurodo, kad Zarasų apskrities sudaryta 1842 m. iš Breslaujos apskrities ir dalies Vilkmergės apskrities. Iš pradžių priklausė Vilniaus gubernijai, nuo 1843 m. – Kauno gubernijai.

Prasidėjus Pirmajam pasauliniam karui, apskrities teritoriją okupavo Vokietijos imperija. 1915 m. čia buvo suformuotos Rokiškio apskritis ir Saldutiškio apskritis.

|-
| 1897 || 7223 || 208 487 || ||
* 2 miestai: Novoaleksandrovskas, Vidžiai
* miesteliai: Aknysta, Antalieptė, Antazavė, Čedasai, Dūkštas, Dusetos, Jūžintai, Kamajai, Kvetkai, Obeliai, Onuškis, Pandėlys, Panemunėlis, Panemunis, Papilys, Rimšė, Rokiškis, Salakas, Skapiškis, Smalvos, Tauragnai
|-
| 1914 || 5437 || 242 300 || ||
|}

## Administracinis suskirstymas

1913 m. apskrityje buvo 24 valsčiai:

* Obelių valsčius (Абельская),
* Antalieptės valsčius (Антолептская),
* Antazavės valsčius (Антузовская),
* Breslaujos valsčius (Браславская),
* Vidžių valsčius (Видзская),
* Drūkšių valsčius (Дрисвятская),
* Dusetų valsčius (Дусятская),
* Kvetkų valsčius (Кветковская),
* Krasnahorkos valsčius (Красногорская),
* Aknystės valsčius (Окнистская),
* Apso valsčius (Опсовская),
* Pandėlio valsčius (Понедельская),
* Panemunėlio valsčius (Понемунская),
* Papilio valsčius (Попольская),
* Rokiškio valsčius (Ракишская),
* Rimšės valsčius (Рымшанская),
* Skapiškio valsčius (Скопишская),
* Slabodkos valsčius (Слободская),
* Smalvų valsčius (Смолвенская),
* Salako valsčius (Солкская),
* Tauragnų valsčius (Таврогинская),
* Tiltiškių valsčius (Тыльтышская),
* Čedasų valsčius (Чадосская),
* Jūžintų valsčius (Южинтская).


## Gyventojai

1897 m. duomenimis apskrityje gyveno 208 487 žmonių, iš kurių 6359 gyventojų buvo Zarasuose. Iš jų lietuviai sudarė 49,8 %, baltarusiai - 16,8 %, žydai - 12,7 %, rusai - 9,9 %, lenkai — 8,9 %, latviai - 1,8 %. 

## Literatūra
* 
* 
* 
* 

## Šaltiniai
Chašuris

**Chašuris** – miestas centrinėje Gruzijoje, Šida Kartlio regione. Chašurio rajono centras.

## Istorija

Įkurtas 1872 m. kaip rami geležinkelio stotis Michailovo pavadinimu. 1917 m. buvo pervadinta **Chašuriu**, tačiau 1928–1934 m. buvo žinoma ir **Stalinisio** vardu pagal Josifą Staliną.

## Sportas
* Iveria Xašuri (futbolas)

## Šaltiniai
Paupinė

**Paupinė** (arba ***Paupynė***) – kaimas Zarasų rajono savivaldybėje, 7 km į rytus nuo Suvieko, Latvijos pasienyje, prie Lukštos upelio. Veda keliukas iš Raudinės.

## Istorija

## Gyventojai

## Šaltiniai
Galis (miestas)

**Galis** – miestas Abchazijoje, autonominiame Gruzijos regione, 77 km į pietryčius nuo Suchumio ir besiribojantis su likusia Gruzijos dalimi. Galis yra rajono centras, kuris priklauso Jungtinių tautų saugumo zonai. Dauguma gyventojų – gruzinai.

## Istorija

Viduramžiais priklausė Samurzakano kunigaikštystei.

## Sportas
* Mziuri Gali – futbolo klubas;

## Išnašos
Džvaris

**Džvaris** () – nedidelis miestelis šiaurės vakarų Gruzijos dalyje, Samegrelo provincijoje. Miestelis išsidėstęs rytiniame Ingurio upės krante, o jo pavadinimas reiškia „kryžius“.

## Šaltiniai
Tetri Ckaro

**Tetri Ckaro** () – miestelis pietų Gruzijoje, Kvemo Kartlio regione. 3093 gyventojų (2014 m.).

Miesto pavadinimas reiškia "Baltoji Versmė".

## Šaltiniai
Žagarės rajonas

**Žagarės rajonas** – 1950–1959 m. LTSR administracinis-teritorinis vienetas Lietuvos šiaurėje. Centras – Žagarė.

## Istorija

Rajonas sudarytas 1950 m. birželio 20 d. iš Žagarės miesto, buvusios Joniškio apskrities 15 apylinkių, Kuršėnų apskrities 8 apylinkių, Mažeikių apskrities 2 apylinkių ir Šiaulių apskrities 4 apylinkių. Iki 1953 m. priklausė Šiaulių sričiai. 1954 ir 1957 m. nežymiai keitėsi rajono ribos. 1959 m. gruodžio 7 d. Žagarės rajonas panaikintas, jo teritorija:
* Žagarė, Dilbinų apylinkė, Maželių apylinkė, Pabalių apylinkė, Pailių apylinkė, Skaistgirio apylinkė, Toliočių apylinkė ir Žiūrių apylinkė perduotos Joniškio rajonui;
* Kruopių apylinkė, Pakalniškių apylinkė, Vegerių apylinkė ir Žarėnų apylinkė perduotos Akmenės rajonui;
* Šakynos apylinkė ir Šelvėnų apylinkė perduotos Šiaulių rajonui.

Rajone buvo leidžiamas laikraštis „Komunizmo aušra“.

|-
| 1950 m.  || 778 || || 29 apylinkės || 1 miestas (Žagarė)
|-
| 1954 m.  || || || 13 apylinkių || 1 miestas, 3 miesteliai
|-
| 1959 m.  || 778 || || 13 apylinkių || 1 miestas, 3 miesteliai
|}

## Šaltiniai
Žiežmarių rajonas

**Žiežmarių rajonas** – 1950–1955 m. LTSR administracinis-teritorinis vienetas Lietuvos rytinėje dalyje. Centras – Žiežmariai.

## Istorija

Rajonas sudarytas 1950 m. birželio 20 d. iš Kaišiadorių apskrities 24 apylinkių. Iki 1953 m. rajonas priklausė Kauno sričiai. Panaikintas 1955 m. liepos 1 d., jo teritorija perduota:
* Darsūniškio apylinkė, Plaskūnų apylinkė, Vilūnų apylinkė – Jiezno rajonui,
* Anglininkų apylinkė, Dainių apylinkė, Kalvių apylinkė, Klėriškių apylinkė, Kruonio apylinkė, Šilėnų apylinkė, Žiežmarių apylinkė ir Žiežmariai – Kaišiadorių rajonui,
* Kietaviškių apylinkė, Liutonių apylinkė – Vievio rajonui.

Rajone buvo leidžiamas laikraštis „Lenino vėliava“.

|-
| 1950 m.  || || || 24 apylinkės ||
|-
| 1954 m.  || || || 12 apylinkių || 2 miesteliai
|}

## Šaltiniai
Psou

**Psou** (, ) – upė Vakarų Kaukaze. Ji teka palei Didžiųjų Kaukazo kalnų grandinės pietinį šlaitą ir sudaro demarkacinę sieną tarp Abchazijos ir Rusijos. Psou įteka į Juodąją jūrą. Upės ilgis yra 57 km ilgio, o drenažo baseinas sudaro apie 420 km².
Įtempis

**Įtempis** arba **įtemptis** – dydis, aprašantis tempiančią arba spaudžiančią jėgą, tenkančią ploto vienetui. Taip pat ši sąvoka naudojama apibūdint vidinę kūno jėgą, veikiančią įsivaizduojamoje plokštumoje, bei atsirandančią kūną gniuždant arba tempiant. Įtemptis yra išreiškiama:

: \ \sigma = \frac{F}{A} \,

kur
: \ \sigma yra įtemptis, o
: \ F yra jėga, veikianti plotą \ A.

Įtempties SI vienetas yra Pa (paskaliai) – niutonas į kvadratinį metrą. Kadangi Pa yra per mažas vienetas pastatų konstrukcijose sutinkamoms įtampoms aprašyti, dažniausiai dydis matuojamas MPa (megapaskaliais) arba GPa (gigapaskaliais).
Krepšinis 2000 m. vasaros olimpinėse žaidynėse

Krepšinio turnyras **[[2000 m. vasaros olimpinės žaidynės|2000 metų olimpinėse žaidynėse]]** vyko SuperDome arenoje Sidnėjuje, Australijoje, nuo rugsėjo 16 d. iki spalio 1 d. Lietuvos vyrų krepšinio rinktinė trečią kartą dalyvavo Olimpinių žaidynių krepšinio rungtyje ir trečią kartą iš eilės laimėjo bronzos medalius, nugalėjusi Australijos rinktinę, rezultatu 89:71.

## Vyrų turnyras

### A grupė

! Šalis
! 
! 
! 
! 
! 
! 
! Laimėjo
! Pralaimėjo
! Taškai

|-----
|-style="background-color:lightgreen;" |
| JAV
| X
| 93-61
| 85-76
| 106-94
| 119-72
| 102-56
| 5
| 0
| 10
|-----
|-style="background-color:lightgreen;" |
| Italija
| 61-93
| X
| 50-48
| 67-57		
| 76-85
| 78-66
| 3
| 2
| 8
|-----
|-style="background-color:lightgreen;" |
| Lietuva
| 76-85
| 48-50
| X
| 81-63		
| 82-66
| 85-75
| 3
| 2
| 8
|-----
|-style="background-color:lightgreen;" |
| Prancūzija
| 94-106				
| 57-67
| 63-81
| X
| 82-70
| 76-50
| 2
| 3
| 7
|-----
|-style="background-color:pink;" |
| Kinija
| 72-119								
| 85-76
| 66-82
| 70-82
| X
| 75-60
| 2
| 3
| 7
|-----
|-style="background-color:pink;" |
| N. Zelandija
| 56-102					
| 66-78
| 75-85
| 50-76
| 60-75
| X
| 0
| 5
| 5
|}

### B Grupė

! Šalis
! 
! 
! 
! 
! 
! 
! Laimėjo
! Pralaimėjo
! Taškai
|-----
|-style="background-color:lightgreen;" |
| Kanada
| X
| 83-75				
| 101-90
| 59-77
| 91-77
| 99-54
| 4
| 1
| 9
|-----
|-style="background-color:lightgreen;" |
| Serbija ir Juodkalnija
| 75-83
| X
| 80-66				
| 66-60
| 78-65
| 73-64
| 4
| 1
| 9
|-----
|-style="background-color:lightgreen;" |
| Australija
| 90-101
| 66-80		 		
| X
| 75-71
| 91-80
| 86-75
| 3
| 2
| 8
|-----
|-style="background-color:lightgreen;" |
| Rusija
| 77-59
| 60-66					
| 71-75
| X
| 71-63
| 88-65
| 3
| 2
| 8
|-----
|-style="background-color:pink;" |
| Ispanija
| 77-91	
| 65-78				
| 80-91
| 63-71
| X
| 64-45
| 1
| 4
| 6
|-----
|-style="background-color:pink;" |
| Angola
| 54-99
| 64-73				
| 75-86
| 65-88
| 45-64
| X
| 0
| 5
| 5
|}

### Atkrintamosios varžybos

### Medaliai

|-style="background-color:gold;" |
! 
| JAV
|-style="background-color:silver;" |
! 
| Prancūzija
|-bgcolor=cd853f |
! 
| Lietuva
|}

### Galutinė rikiuotė
# JAV
# Prancūzija
# Lietuva
# Australija
# Italija
# Jugoslavija
# Kanada
# Rusija

## Komandų sudėtys (prizininkai)

**1. JAV**: Shareef Abdur-Rahim, Ray Allen, Vin Baker, Vince Carter, Kevin Garnett, Tim Hardaway, Allan Houston, Jason Kidd, Antonio McDyess, Alonzo Mourning, Gary Payton, Steve Smith).

**2. Prancūzija**: Jim Bilba, Yann Bonato, Makan Dioumassi, Laurent Foirest, Thierry Gadou, Cyril Julian, Crawford Palmer, Antoine Rigaudeau, Stéphane Risacher, Laurent Sciarra, Mustapha Sonko, Frédéric Weis).

**3. Lietuva**: Dainius Adomaitis, Eurelijus Žukauskas, Andrius Giedraitis, Šarūnas Jasikevičius, Kęstutis Marčiulionis, Tomas Masiulis, Darius Maskoliūnas, Ramūnas Šiškauskas, Gintaras Einikis, Darius Songaila, Saulius Štombergas, Mindaugas Timinskas).

## Moterų turnyras
Eskilstiuna

**Eskilstiuna** − miestas pietų Švedijoje, į vakarus nuo Stokholmo, tarp Elmareno ir Melareno ežerų ir juos jungiančios Eskilstiunos upės. Yra nemaža Švedijos suomių bendruomenė.

Automobilių (kompanijos „Volvo“ padalinys), metalo apdirbimo (raktų gamykla Assa) pramonė. Melardaleno universitetas. Yra zoologijos sodas ir atrakcionų parkas. Per Eskilstuną eina Stokholmo-Halsbergo geležinkelis bei europinė magistralė E20.

## Istorija
Eskilstiunos istorijos pradžia laikoma XI a. pab., kuomet Šv. Eskilas įsteigė vyskupystės centrą Tuną prie Melareno ežero. Tačiau gyvenvietė neaugo, nes ją nustelbė kaimyninė Toršela. Gustavas Vaza reformacijos metu sugriovė Eskilstiunos vienuolyną ir vietoje jo įkūrė karališkąją pilį. Miesto teisės suteiktos 1659 m., šalia įkurtas Karl Gustav Štadas. Jame buvo gaminama ginkluotė. 1771 m. Karl Gustav Štadas tapo laisvuoju miestu, o 1879 m. sujungtas su Eskilstiuna.

Miestas ypač suklestėjo pramonės perversmo metu, kai tapo plieno pramonės centru. Be ginklų, čia dar buvo gaminami stalo reikmenys, žirklės, raktai, mašinų detalės.

## Sportas

### Futbolas

Mieste 1958 m. vyko VI pasaulio futbolo čempionato rungtynės.

#### Futbolo klubai
Eskilstiunoje žaidžia:
* AFC Eskilstuna – įkurtas 2007 m., nuo 2017 m. žaidė elitinėje futbolo lygoje.
* Eskilstuna City FK
* IFK Eskilstuna
* Östermalms IF (buvęs futbolo klubas, 1904 m. III vietą užėmė Švedijos čempionate).

#### Stadionai
* Tunavallen futbolo stadionas, kurio talpa 7 800 žiūrovų.

## Žymūs žmonės
* Ona Vaza – karališkos Vazų giminės narė
* Kennet Andersson – Švedijos rinktinės futbolininkas
* Sebastian Larsson – Švedijos rinktinės futbolininkas
* Mika Väyrynen – Suomijos rinktinės futbolininkas
* Daniel Gildenlöw – roko muzikantas
* Tomas Gustafson – olimpinis greitojo čiuožimo čempionas
* Kent – Švedijos muzikos grupė
* Yvonne Ryding – Miss Visata 1984

## Miestai partneriai
*  Lutonas
*  Lvovas
*  Hapsalu
*  Jūrmala
*  Gatčina

## Galerija

Vaizdas:Eskilstuna river.jpg|Eskilstiuna
Vaizdas:Eskistunaån Eskilstuna.JPG|Namai Eskilstiunos upės pakrantėje
Vaizdas:Jäders kyrka.jpg|Jederso bažnyčia


## Šaltiniai

## Nuorodos
* Oficiali svetainė  (anglų, prancūzų, suomių, švedų, vokiečių k.)
John Frusciante

**Džonas Entonis Frušantė** (*John Anthony Frusciante*; g. 1970 m. kovo 5 d. Niujorke) – amerikiečių gitaristas, dainininkas, dainų rašytojas, įrašų prodiuseris.

Labiausiai žinomas kaip alternatyvaus roko grupės „Red Hot Chili Peppers“ gitaristas, su kuria įrašė 5 studijinius albumus.

Frusciante per savo solinę karjerą kol kas yra išleidęs 12 studijinių albumų. Grojo kartu su Josh Klinghoffer ir Joe Lally grupės „Ataxia“ vardu. Jo solo įrašuose persipina keliu žanrų elementai, pradedant eksperimentiniu roku ir baigiant New Wave ir elektronine muzika. Jo įkvėpimas atsirado iš įvairių muzikos stilių atlikėjų, Frusciante akcentuoja melodingumą ir emocijas savo gitaros grojime, mėgsta senesnio stiliaus gitaras, analoginius garso įrašymo būdus.

Frusciante prisijungė prie „Red Hot Chili Peppers“ būdamas 18 m. (grupės albume „Mother's Milk“, 1989 m.) Kitas grupės albumas „Blood Sugar Sex Magik“ sulaukė didelės sėkmės. Tačiau Džonui nepatiko grupės populiarumas, todėl 1992 metais jis iš jos pasitraukė. Tapo atsiskyrėliu, pradėjo vartoti heroiną. Išleido savo pirmuosius įrašų albumus „Niandra Lades and Usually Just a T-Shirt“ (1994 m.) ir „Smile from the Streets You Hold“ (1997). 1998 m. Frusciante sėkmingai baigė narkotikų reabilitaciją ir iš naujo įstojo į „Chili Peppers“ prieš jų 1999 m. albumą „Californication“. Nuo tada jis su „RHCP“ dar išleido albumus „By The Way“ ir „Stadium Arcadium“ ir per ilgas atostogas nusprendė pasitraukti iš grupės siekdamas kitų tikslų gyvenime. 2019 m. grįžo į grupę ir kartu vėliau išleido dar du albumus. John Frusciante 2003 metais buvo išrinktas į 18-ą vietą Rolling Stone „100 Geriausių visų laikų gitaristų“ sąraše.

## Diskografija

;Soliniai albumai
* *[[Niandra Lades and Usually Just a T-Shirt]]* (1994)
* *[[Smile from the Streets You Hold]]* (1997)
* *[[To Record Only Water for Ten Days]]* (2001)
* *[[Shadows Collide with People]]* (2004)
* *[[The Will to Death]]* (2004)
* *[[Inside of Emptiness]]* (2004)
* *[[Curtains]]* (2005)
* *[[The Empyrean]]* (2009)
* *[[PBX Funicular Intaglio Zone]]* (2012)
* *[[Enclosure]]* (2014)
* *[[Maya (John Frusciante albumas)|Maya]]* (2020)
* *[[I ir II]]* (2023)

;Trickfinger albumai
* *[[Trickfinger]]* (2015)
* *[[Trickfinger II]]* (2017)
* *[[She Smiles Because She Presses the Button]]* (2020)

;Bendri albumai
* *[[A Sphere in the Heart of Silence]]* (2004, kartu su Josh Klinghoffer)
* *[[Omar Rodriguez Lopez & John Frusciante]]* (2010, kartu su Omar Rodríguez-López)

## Nuorodos

* John Frusciante  
*
Skaičiavimo centras

**Skaičiavimo centras** (, , ) – įstaiga, organizacija ar jų padalinys, teikiantis informacijos apdorojimo paslaugas ir sudarytas iš žmonių, techninės ir programinės įrangos.

Tokie centrai buvo pradėti kurti atsiradus pirmosioms skaičiavimo mašinoms (kompiuteriams). Pradžioje šie skaičiavimo centrai teikė tiktai skaičiavimo paslaugas. Tačiau palaipsniui pradėjo teikti ir kitas informacijos apdorojimo bei saugojimo paslaugas.

## Skaičiavimo centrų Lietuvoje istorija

Lietuvos universitetinių, regioninių ir kitų stambiausių skaičiavimo centrų steigimasis prasidėjo XX a. 7-ajame dešimtmetyje.
* 1962 m. – įkurtas Fizikos ir matematikos instituto skaičiavimo centras.
* 1963 m. gegužės 16 d. – įkurtas Vilniaus universiteto skaičiavimo centras;
* 1968 m. – įkurtas VGTU skaičiavimo centras;
* 1973 m. – įkurtas KTU skaičiavimo centras.

## Nuorodos
Informacijos apdorojimo sistema

**Informacijos apdorojimo sistema** (**IAS**) - sistema, sudaryta iš vienos arba kelių duomenų apdorojimo sistemų, įstaigos automatizavimo įrenginių, ryšio įrenginių ir panašiai, atlikti informacijos apdorojimą. 

Informacijos apdorojimo sistemą reikėtų skirti nuo informacinės sistemos, nes informacijos apdorojimo sistema yra tik sudėtinė informacinės sistemos dalis.

Informacijos apdorojimo sistemą priima pradinę informaciją, ją apdoroja ir pateikia kita forma.

Informacijos apdorojimo sistemą sudaro keturi pagrindiniai funkciniai vienetai:
* įvestis;
* duomenų apdorojimas;
* duomenų saugojimas;
* išvestis.

Įvesties funkciniame vienete informacijos apdorojimo sistema priima infomaciją ją konvertuoja į duomenis ir paprastai išsaugo atminties įrenginyje.

Išvesties funkciniame vienete informacijos apdorojimo sistema ima atminties įrenginyje saugomus jau apdorotus duomenis ir juos konvertuoja į informaciją.

## Šaltiniai

## Nuorodos
Ričardas I Liūtaširdis

**Ričardas I** (žinomas kaip *Ričardas Liūtaširdis*, , , 1157 m. rugsėjo 8 d. – 1199 m. balandžio 6 d.) – Anglijos karalius nuo 1189 m. liepos 6 d. iki mirties. Taip pat buvo Normandijos ir Gaskonijos kunigaikštis, Airijos ir Kipro valdovas tuo pat metu.

## Biografija

Dar prieš jam tampant karaliumi, dėl savo karinių sugebėjimų pasižymėjo kaip puikus karvedys. Būdamas vos 16 metų vadovavo armijai mūšyje prie Puatjė miesto Prancūzijoje, malšinant sukilimą prieš savo tėvą karalių Henriką II. Vadovavo krikščionių armijai Trečiajame Kryžiaus žygyje. Po Filipo Augusto () išvykimo, efektyviai vadovavo žygiui ir laimėjo daug svarbių mūšių prieš musulmonų jungtines pajėgas, Saladiną.

Nors Ričardas I silpnai kalbėjo angliškai, joje praleido mažai laiko ir naudojo kaip pinigų šaltinį armijai paremti, jo pavaldiniai laikė Ričardą pamaldžiu herojumi. Ričardas I yra vienas iš nedaugelio karalių Anglijoje labiau prisimenamas pagal jo pravardę, nei pagal vardo skaičių.

## Galerija

Berengaria of Navarre, queen of England.jpg|Ričardo I Liūtaširdžio žmona Berengarija Navarietė
Richard-Coeur-de-Lion-on-his-way-to-Jerusalem.JPG|Ričardo kelionė į Jeruzalę
Richard1TombFntrvd.jpg|Ričardo I Liūtaširdžio sarkofagas
Richard I of England - Palace of Westminster - 24042004.jpg|Paminklas Ričardui I Liūtaširdžiui Londone  


## Išnašos

## Nuorodos
Duomenų apdorojimo sistema

**Duomenų apdorojimo sistema** – sistema, sudaryta iš vieno arba kelių kompiuterių, išorinių įrenginių bei programinės įrangos. Visa ši visuma yra skirta duomenų apdorojimui.

Duomenų apdorojimo sistemą reikėtų skirti nuo informacijos apdorojimo sistemos bei informacinės sistemos, nes duomenų apdorojimo sistema yra tik sudėtinė informacijos apdorojimo sistemos dalis.

Į duomenų apdorojimo sistemą pateikiami paruošti ir koduoti šiai duomenų apdorojimo sistemai suprantamu formatu arba sukurti ir saugomi kitame informacijos apdorojimo sistemos funkciniame vienete duomenys. Duomenų įvedimas paprastai yra atskiras informacijos apdorojimo sistemos funkcinis vienetas.

## Nuorodos
Juozas Bartašiūnas

**Juozas (Josifas) Bartašiūnas** (1895 m. liepos 12 d. Diržiai, Šiaulių apskr. – 1972 m. rugpjūčio 25 d. Vilnius) – TSRS administracinis ir saugumo veikėjas, TSRS generolas majoras.

## Biografija
1921–1938 m. sovietinio saugumo karininkas, 1932–1937 m. pasienio kariuomenės brigados vadas ir komisaras. 1934 m. eksternu baigė vidurinę mokyklą. 1940 m. Raudonosios armijos 3-osios armijos, okupavusios Lietuvą ir Latviją, politinės valdybos viršininkas ir Pabaltijo ypatingosios karinės apygardos politinio skyriaus viršininkas. 1940–1941 m. Raudonosios armijos 29-ojo teritorinio šaulių korpuso, 1942–1944 m. 16-osios šaulių divizijos ypatingojo skyriaus (SMERŠ) viršininkas. 1944–1946 m. LTSR vidaus reikalų liaudies komisaras, 1946–1953 m. vidaus reikalų ministras. 1945 m. generolas majoras.

1944–1954 m. LKP CK, 1944–1949 m. CK biuro narys, 1949–1952 m. kandidatas į CK biuro narius. 1946–1950 m. TSRS Aukščiausiosios Tarybos, 1951–1963 m. LTSR Aukščiausiosios Tarybos deputatas. Parašė politinių brošiūrų.

### Kova su rezistencija
Vienas svarbesnių Lietuvos pasipriešinimo sovietiniam okupaciniam režimui slopinimo, gyventojų trėmimų ir sovietinio genocido organizatorių. 1944–1946 m. jo vadovaujama NKVD surengė 25 500 karinių operacijų, nužudė 14 400 ir suėmė apie 35 000 žmonių, be teismo sprendimo ištrėmė daugiau kaip 9 000 partizanų šeimų narių. Organizavo nesėkmingą Liaudiškių miško košimą, kuriame, pasak liudijimų, žuvo apie 120 enkavėdistų ir pasieniečių. Pasirašė partizano Juozo Jakavonio–Tigro įkalinimo nuosprendį pridurdamas, kad šis „supus kalėjime“. 

„Bartašiūno vilos“ vardu buvo vadinamas Tuskulėnų dvaras, kuriame NKVD-KGB laidojo nužudytus pasipriešinimo veikėjus.

## Šaltiniai

## Nuorodos
* Biografija (rusų kalba)
Bartai

**Bartai** – viena iš baltų prūsų genčių, gyvenusi Bartoje. Pirmą kartą šiuo vardu minimi 1249–1269 m. rašytose Danijos karalių žemės knygose.

## Geografija
Pietiniai bartų kaimynai buvo galindai, pietvakariuose ribojosi su Sasna, vakaruose jų kaimynai buvo varmiai, šiaurėje – notangai, šiaurės rytuose – Alnos ir Priegliaus krante – nadruviai, rytuose – jotvingiai. Spėjama, kad svarbiausia bartų gyvenvietė buvo dabartinis Barštynas, kur stovėjo jų pilis.

Bartai kultūra ir kalba artimiausi kitoms prūsų gentims – sembams, notangams ir varmiams.

## Istorija
Dalyvavo 1242–1249 m. Pirmajame prūsų sukilime ir 1260–1274 m. Didžiajame prūsų sukilime prieš kryžiuočius. Per Didįjį sukilimą bartams vadovavo vitingas Divonis. Po sukilimų pralaimėjimo dalį bartų vokiečiai iškeldino į Pagudę, dalis jų, gelbėdamiesi nuo kryžiuočių vergovės, Lietuvos didžiojo kunigaikščio Traidenio padedami, persikėlė į Lietuvos Didžiosios kunigaikštystės Gardino, Lydos, Medininkų, Slanimo, Valkavisko apylinkes. Šiauriniai ir rytiniai bartai, veikiausiai jų dauguma, tapo lietuvininkais, jų žemės įėjo į Mažąją Lietuvą. Likusieji Bartoje XVI a. – XVII a. suvokietėjo, kai kurie sulenkėjo, tapo mozūrais. Didžiojoje Lietuvoje apsigyvenusių bartų teritorijoje, Lydos apskrityje, ne vėliau kaip XIV a. antroje pusėje buvo įkurtas Bartų valsčius su Panemunės, Pelesos, Skalvių ir Aradnos vaitystėmis. 1503 m. minima Bartų apskritis (pavietas). XVIII a. dar buvo Bartų seniūnija. Žirmūnų, Rodūnios, Pelesos apylinkių (Gardino žemė) bartai ilgai išlaikė savitą kultūrą, šimtmečius save vadino bartais. Nemuno aukštupio kairiajame krante išliko su bartų tautovardžiu susijusių vietovardžių, pavardžių.

## Šaltiniai
Pakniškės

**Pakniškės** – kaimas Zarasų rajono savivaldybėje, 2,5 km į vakarus nuo Užtiltės, šalia Žiego ežero. Seniūnaitijos centras.

## Istorija

Už dalyvavimą 1863 m. sukilime į Samaros guberniją carinė valdžia ištrėmė Justiną Dalibagą su žmona Viktorija, vaikais Emilija ir Vincu, bei Justino tėvą Mykolą.

Kaimas sovietmečiu buvo Pakniškių apylinkės centras.

## Gyventojai

## Šaltiniai
Ariogalos valsčius

**Ariogalos valsčius** () – buvęs administracinis-teritorinis vienetas dabartinės vidurio vakarų Lietuvos teritorijoje. Centras – Ariogala.

## Istorija

1253 m. pusę Ariogalos valsčiaus karalius Mindaugas siekdamas taikos atidavė Livonijos ordinui. Nuo 1527 m. valsčius (pavietas) priklausė Lietuvos didžiajam kunigaikščiui. 1528 m. valsčiuje buvo 632 valstiečių tarnybos ir 90 bajorų kiemų, 1567 m. – atitinkamai, 1250 ir 118. 1667 m. valsčiuje buvo 227 bajorų dūmai. Caro laikais valsčius atkurtas XIX a. Kauno gubernijoje. Sovietų okupacijos metais valsčiuje veikė Jungtinės Kęstučio apygardos Vaidoto rinktinės Lietuvos partizanai, buvo spausdinamas laikraštis „Laisvės varpas“. 1948 m. rinktinės štabas ir spaustuvė buvo sunaikinti. Valsčius panaikintas 1950 m. birželio 20 d., jo teritorija priskirta Ariogalos rajonui (10 apylinkių).

|-
| 1877 m. || || 4961 || 325 kiemai  || 7 seniūnijos || 83
|-
| 1923 m.  || 141 || 6375 || 1348 || || 61 gyvenvietė 
|-
| 1932 m. || 179 || 7000 || || 14 seniūnijų  ||
|-
| 1949-01-01  || 143 || || || 10 apylinkių  ||
|}

## Vadovai
* Vincas Adomaitis, 1932 m.

## Suskirstymas

## Gyvenvietės

Valsčiaus kaimai:

* Aukštalaukis
* Boževalė
* Būdai
* Daujotai
* Daujotėliai
* Grajauskai
* Karalgiris
* Kasiulkai (Papūtava)
* Kasiulkaimiukai
* Kilupiai
* Kunigiškiai
* Lenčiai
* Negirva
* Negirva II
* Noliečiai
* Padargupiai
* Pagausantys I
* Pagynėvys
* Pajakališkiai
* Paliepiukai I
* Paliepiukai II
* Pašilaupiai
* Pustapolis
* Pigainiai
* Prastapolis (Tuopolis)
* Putriai
* Rainiškiai
* Šilai
* Šliužiai
* Taurupys
* Žąsinai


-----

1933 m. valsčiuje minimos gyvenvietės:

* Ariogala, miestas
* Aukštalaukis
* Boževolė
* Būda
* Daujotai
* Daujotėliai
* Grajauskai
* Kasiulkai
* Kasiulkaimiukai
* Kilupiai
* Kunigiškės
* Lenčiai
* Negirva
* Negirva II
* Noliečiai
* Padargupis
* Pagausantis I
* Pageneviai
* Pajakališkės
* Paliepiai, bažnytkaimis
* Paliepiukai I
* Paliepiukai II
* Pašilaupis
* Pavietava (Karalgiriai)
* Pigainiai
* Pustapolis (Tuopuolis)
* Putriai
* Rainčiškės
* Šilai
* Šliužiai
* Taurupis
* Žąsinai


## Gyventojai
### Žymūs žmonės

|-
| 1819 || Daujotai || Antanas Juška, kunigas ir tautosakininkas || 1880
|-
| 1897 || Rajinciškiai || Pranas Eimutis, karys || 1919
|-
| 1904 || Paliepiai || Antanas Gulbinas, gydytojas || 1993
|-
| 1911 || Padargupiai || Bronius Minelga, gydytojas || 1969
|-
| 1939 || Ginaičiai || Jonas Mačiukevičius, rašytojas || 2021
|-
| 1946 || Plembergas || Jonas Bitvinskas, karininkas ||
|}

## Šaltiniai
Kęstutis Bartkėnas

**Kęstutis Bartkėnas** (g. 1967 m. gruodžio 16 d. Kaune) – Lietuvos lengvaatletis, bėgikas, aklųjų ir silpnaregių pasaulio ir Europos bėgimo čempionas, Europos rekordininkas.

## Biografija
Neprimato nuo vaikystės, paveldėjo mamos akių ligą – glaukomą. Baigęs Vilniaus aklųjų ir silpnaregių mokyklą, dirbo Kauno aklųjų ir silpnaregių kombinate ir kartu 1987 m. pradėjo treniruotis. Pirmasis treneris – Jonas Burakovas, vėliau – Alfonsas Buliuolis.

Žmona Diana Bartkėnienė 1999 m. dalyvavo Europos aklųjų ir silpnaregių čempionate Portugalijoje, kur šuolio į aukštį ir į tolį rungtyse iškovojo bronzos medalius.

## Sportiniai pasiekimai

1999 m. 10 000 m bėgimo Europos rekordininkas (32:33:09), 2004 m. paralimpinių žaidynių rekordininkas (32:05:17).

## Įvertinimas
* 1996 m. Gedimino 3 laipsnio ordinas 

## Šaltiniai
Japonija 1912 m. vasaros olimpinėse žaidynėse

Japonija debiutavo Stokholme, Švedijoje **[[1912 m. vasaros olimpinės žaidynės|1912 m. vasaros olimpinėse žaidynėse]]**.

## Rezultatai pagal rungtį

### [[Lengvoji atletika 1912 m. vasaros olimpinėse žaidynėse|Lengvoji atletika]]
**100 metrų vyrų bėgimas**
* Yahiko Mishima‎ - pašalintas pirmame raunde
**200 metrų vyrų bėgimas**
* Yahiko Mishima‎ - pašalintas pirmame raunde
**400 metrų vyrų bėgimas**
* Yahiko Mishima‎ - pateko į pusfinalį, bet nepradėjo savo bėgimo
**Vyrų maratonas**
* Shizo Kanakuri‎ - nebaigė

## Nuorodos
* http://www.aafla.org/5va/reports_frmst.htm
Krasnavas

**Krasnavas** (seniau vad. *Padusys*, ) – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Valsčiaus keliai: Krasnavas – Juodeliškė, Krasnavas – Užvidugirių Būda ir Krasnavas – Burbiškės.

## Istorija
Apylinkėse nuo seno gyvena lietuviai – jos priklauso dzūkų etninei teritorijai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. XVIII a. pabaigoje – XX a. pradžioje Krasnavo valsčiuje buvo apie 370 šeimų. Po 1920 m. Krasnavo dvarelis išparceliuotas, sklypai skirti POW (Lenkų karinė organizacija) sąmokslo nariams, tarp jų ir pabėgusiems iš Lazdijų. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 15 gyventojų, iš kurių 14 lenkų ir 1 lietuvis. Iki 1954 m. kaimas buvo Krasnavo valsčiaus centras. Veikia šešiametė pagrindinė mokykla lietuvių ir lenkų dėstomąja kalba su filialu Klevuose.  Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.

## Šaltiniai

## Nuorodos
* Kaimas žemėlapyje
Insulė

**Insulė** - ( - sala) - senovės romėnų miesto gyvenamasis kompleksas, iš visų pusių apsuptas gatvėmis. Insulės buvo 5 - 6 aukštų gyvenamieji namai. 1 aukšte įsikurdavo užeigos ir kitos prekybos vietos. 2-3 aukštuose gyvendavo pasiturintys romėnai, o 4 ir aukščiau gyvendavo vargšai žmonės. Romos karvedys ir politikas Markas Licinijus Krasas buvęs Pirmojo triumvirato narys, praturtėjo statydamas ir nuomodamas insules romėnams.

## Šaltiniai
*Mokyklinis istorijos žodynas, Šilutė Prūsija, 1998 m.
Antanas Bartkevičius

**Antanas Bartkevičius** (g. 1940 m. liepos 9 d. Panevėžys) – Lietuvos astronomas, profesorius, habilituotas fizinių mokslų daktaras.

## Biografija
1963 m. baigė Vilniaus pedagoginį institutą. 1994 m. habilituotas fizinių mokslų daktaras.

Nuo 1964 m. dirbo Fizikos ir matematikos institute (nuo 1976 m. Fizikos institutas), nuo 1994 m. dirba Teorinės fizikos ir astronomijos institute.

## Mokslinė veikla
Su kitais sukūrė trimatę nemetalingųjų žvaigždžių klasifikacijos metodiką Vilniaus fotometrinėje sistemoje. Atrado naujų II populiacijos žvaigždžių. Sudarė keletą II populiacijos žvaigždžių katalogų. 1982 m. dalyvavo rengiant ESA orbitinės astrometrinės observatorijos „Hipparchos“ stebėjimų programą. Nagrinėja nemetalingųjų žvaigždžių amžiaus nustatymo problemas, tiria II populiacijos vizualines dvinares žvaigždes.

## Šaltiniai
BMW Nazca C2

**BMW Nazca C2** – koncepcinis BMW markės modelis, pagamintas 1991 m. Automobilis buvo suprojektuotas garsios kompanijos Italdesign kompanijos, kurios įkūrėjas ir vadovas – Giorgetto Giugiaro. Automobilyje buvo patalpintas 5660 cm³ V12 BMW variklis išvystantis .

1993 m. Italdesign išleido patobulintą C2 versiją pavadintą C2 Spider. Šis automobilis buvo žaidime Need for Speed II.
Palangos valsčius

**Palangos valsčius** () – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Palanga.

## Istorija

Nuo 1527 m. valsčius (pavietas) priklausė Lietuvos didžiajam kunigaikščiui. 1667 m. paviete buvo 11 bajorų dūmų.

1819 m. valsčius perduotas Kuršo gubernijai caro Aleksandro I įsaku (taip caras stengėsi patenkinti vokiečių baronų interesus dėl patogesnio susisiekimo su Prūsija). Taip caras patenkino Kuršo gubernijos dvarininkų norą turėti tiesioginį ryšį per sieną su Klaipėdos krašte įsitvirtinusia Prūsija. Palangos valsčius buvo atskirtas nuo Vilniaus gubernijos ir priskirtas Kuršo gubernijai, kai Kuršo valdžia neprieštaravo Latgalos prijungimui prie Vitebsko gubernijos.

Po I pasaulinio karo atiteko Lietuvai. Valsčius panaikintas 1950 m. birželio 20 d., jo teritorija priskirta Kretingos rajonui (6 apylinkės).

|-
| 1923 m.  || 92 || 4053 || 931 || || 18 gyvenviečių 
|-
| 1932 m. || 96 || 5009 || || 5 seniūnijos  ||
|-
| 1949-01-01  || 87 || || || 6 apylinkės  ||
|}

## Vadovai
* Feliksas Paulauskas, 1932 m.
* Pranas Aksionaitis, vykdomojo komiteto pirmininkas 1946–1948 m.

## Suskirstymas

## Gyventojai
### Tautinė sudėtis

1923 m. gyveno 4053 žmonės:
* Lietuviai – 65,33% (2648);
* Latviai – 18,6% (754);
* Žydai – 11,23% (455);
* Vokiečiai – 1,97% (80);
* Lenkai – 1,73% (70);
* Kiti – 1,13% (46).

## Šaltiniai
Bzybės kalnagūbris

**Bzybės kalnagūbris** () – pietinė Didžiojo Kaukazo kalnagūbrio atšaka Abchazijoje. Ribojamas Bzybės ir, iš dalies, Kelasurio upių. Ilgis – ~50 km. Aukščiausias taškas – Chimsa (3 033 m). Sudarytas daugiausia iš klinčių, paplitę karstiniai reiškiniai. Bzybės kalanagūbryje yra Snežnajos urvas – antras pagal gylį (-1753 m) ir vienas iš sudėtingiausių urvų pasaulyje.
Breidsas

**Breidsas** () – didžiausias miestas Montserato saloje, faktinė sostinė, apie 1000 gyventojų. Po 1995 m. liepos 18 d. įvykusio Sufriero kalvų ugnikalnio išsiveržimo 1997 m. sostinė Plimutas buvo apleistas ir į Breidsą persikėlė vyriausybė.
Bafalas

**Bafalas** – miestas Niujorko valstijoje (JAV), rytinėje Erio ežero pakrantėje, prie Niagaros upės. 261,3 tūkst. gyventojų (2010; su priemiesčiais 1,2 mln.).

## Istorija
Įkurtas 1789 metais. Ėmė sparčiai augti 1825 m. nutiesus Erio kanalą.

## Demografija

## Sportas
* Bafalo „Sabres“ (ledo ritulys)
Kompiuteriniai ištekliai

**Kompiuteriniai ištekliai** (**kompiuterinis resursas**, **resursas**) – kiekvienas duomenų apdorojimo sistemos resursas (elementas), kuris yra reikalingas jos operacijoms atlikti. Tai gali būti atminties įrenginiai, įvesties ir išvesties įrenginiai, vienas ar daugiau procesorių, duomenys, failai, programos ir panašiai.

## Pagrindiniai kompiuterio resursų tipai

Pagrindiniai kompiuterio resursai:
* Procesoriaus laikas;
* Kompiuterio pagrindinė ir virtualioji atmintis;
* Kietojo disko talpa;
* Kompiuterinio tinklo pralaidumas;
* Elektros maitinimas;
* Išoriniai įrenginiai;
* Programinė įranga.

## Nuorodos
Gyvavedystė

**Gyvavedystė** - reiškinys, kai gyvūnas dauginasi ne dėdamas kiaušinius, o gimdydamas jau išsivysčiusius jauniklius.

Gyvavedžiai gyvūnai pasižymi vidiniu apvaisinimu, retais atvejais jie gali būti partenogeziški. Kiaušinėlis ar kiaušinis po apvaisinimo pakankamai ilgai lieka patelės lytiniuose takuose.
Gyvavedystės rūšys:
* *Placentinė gyvavedystė* - apvaisintas kiaušinėlis prisitvirtina prie gimdos ar kitos lytinių takų vietos sienelės, kur susidaro specialus anatominis darinys placenta, per kurį vyksta medžiagų mainai su motinos organizmu. Per placentą maitinamas embrionas išsivysto iki tokio lygio, kad jau gali gimti. Kai kurių žinduolių (pvz., kengūrų) gimę kengūriukai būna menkai išsivystę, mažyčiai, patys net negali žįsti, jų jėgų pakanka tik prišiliaužti prie spenio sterblėje ir prisitvirtinti prie jo.
* *Kiaušėdė gyvavedystė* - iš kiaušinio išsiritę jaunikliai kurį laiką gyvena ir auga motinos viduje (gimdoje), kur minta specialiais neapvaisintais kiaušiniais ar silpnesniais jaunikliais (vidugimdinis kanibalizmas). Taip dauginasi kai kurie gyvavedžiai rykliai.

Gyvavedystės priešingybė yra *kiaušdėjystė*, o tarpinė tarp jų - *[[kiaušgyvavedystė]]*.
Eugenijus Algimantas Bartkus

**Eugenijus Algimantas Bartkus** (1925 m. balandžio 4 d. Zubiškėse, Trakų apskritis – 2011 m. kovo 6 d. Čikagoje) – statybos inžinierius, JAV lietuvių visuomenės veikėjas.

## Biografija
Gimė pasiturinčių lietuvių šeimoje. 1942–1943 m. studijavo Vytauto Didžiojo universiteto Statybos fakultete. 1944 m., artėjant Sovietų armijai, kartu su šeima pasitraukė į Vokietiją ir ten tęsė studijas. 1949 m. persikėlė Į JAV. 1950 m. baigė Ilinojaus technologijos institutą Čikagoje; 1955 m. statybos inžinerijos magistras.

1962–1995 m. inžinerijos bendrovės „Bartkus and Associates“ Čikagoje įkūrėjas ir prezidentas. Bendrovės sunkiosios pramonės įmonių, geležinkelio ir laivų transporto įrenginių projektai buvo vykdomi visuose žemynuose.

Nuo 1949 m. Amerikos lietuvių tautinės sąjungos veikėjas, 1958–1961 m. pirmininkas, nuo 1959 m. jos atstovas Amerikos lietuvių taryboje (ALT), sąjungos garbės narys ir valdybos vicepirmininkas ryšiams su Lietuva. Nuo 1958 m. ALT tarybos narys, 1968–1971 m. pirmininkas. 1980–1992 m. Lietuvos tautinio sąjūdžio pirmininkas, vėliau pavaduotojas.

## Įvertinimas
* 2005 m. Lietuvos didžiojo kunigaikščio Gedimino ordino Komandoro kryžius 

## Šaltiniai
Vitalija Bartkuvienė

**Vitalija Bartkuvienė** (1939 m. rugsėjo 27 d. Nendriniai, Antanavo valsčius – 1996 m. rugpjūčio 29 d. Kaunas) – lietuvių dailininkė tekstilininkė.

## Biografija
1964 m. baigė Lietuvos dailės institutą. 1964–1984 m. „Dailės“ kombinato Kauno tekstilės cecho dailininkė, 1984–1996 m. Vilniaus dailės akademijos Kauno dailės instituto Taikomosios tekstilės katedros vedėja; nuo 1992 m. docentė.

## Kūryba
Nuo 1966 m. dalyvavo dailės parodose Lietuvoje, Austrijoje, Čekoslovakijoje, Danijoje, Japonijoje. Rusijoje, Vengrijoje. Individualios parodos surengtos Kaune 1989 m., su dail. E. Kniūkštaite ir 1997 m., Kėdainiuose 1994 m.

Tekstilės darbais apipavidalino Baisogalos, Kazlų Rūdos, Kauno interjerų. Pažymėtini dekoratyviniai akcentai ir sienų kilimas „Pasimatymo“ kavinei Kaune, 1972 m. Sukūrė gobelenų, batikų, aplikacijų, mišrios technikos kompozicijų: triptikas „Ornamentinis“ (1974 m.), „Jaunystė“ (1975 m.), „Saugokime gamtą“, „Keliai“ (1988–1989 m.), „Prabėgę metai“ (1990 m.). Kūriniai dekoratyvūs, apibendrintų formų, juose plėtojamos gamtos, istorijos, gyvenimo prasmės temos.

## Šaltiniai
Osakos universitetas

**Osakos universitetas** (, sutrumpintai *Handai* (阪大)) – Japonijos valstybinis universitetas, įsikūręs Osakos prefektūroje. Kartu su Tokijo universitetu ir Kioto universitetu dažnai patenka į geriausių Japonijos valstybinių universitetų trejetuką. Turi tris akademinius miestelius: Suitos, Tojonakos ir Mino. Bendradarbiauja su keliais šimtais pasaulio universitetų, Lietuvoje – su VDU.

## Istorija

Osakos universiteto šiuolaikinės ištakos siekia Osakos prefektūros medicinos mokyklos įkūrimą Osakos miesto centre 1869 m. Vėliau 1919 m. mokykla buvo pavadinta Osakos prefektūros medicinos koledžu, turinčiu universiteto statusą. 1931 m. Medicinos koledžas susijungė su naujai įkurtu Mokslo koledžu ir sudarė Osakos imperatoriškąjį universitetą, tapusį šeštuoju imperatoriškuoju universitetu Japonijoje. 1947 m. visas universitetas buvo pervadintas į Osakos universitetą. 

1949 m. Osakos universitetas pradėjo savo pokario erą su penkiais fakultetais: tiksliųjų mokslų, medicinos, inžinerijos, literatūros ir teisės. Nuo to laiko buvo įsteigti nauji fakultetai ir mokslinių tyrimų institutai, kaip kad Humanitarinių mokslų fakultetas, vykdantis psichologijos, sociologijos ir edukologijos studijas. 2007 m. spalio mėn. buvo baigtas Osakos universiteto ir Osakos užsienio studijų universiteto susijungimas, kurio dėka Osakos universitetas tapo vienu didžiausių valstybinių universitetų Japonijoje.

## Absolventai

Osakos universitetą yra pabaigę:
* Hidekis Jukava, Nobelio fizikos premijos laureatas (1949 m.)
* Joičiras Nambu, Nobelio fizikos premijos laureatas (2008 m.)
* Akira Jošino, Nobelio chemijos premijos laureatas (2019 m.)
* Akijas Morita, vienas iš Sony įkūrėjų
* Osamu Tedzuka, karikatūristas, animatorius

## Šaltiniai

## Nuorodos

*Osakos universiteto oficiali svetainė
Kristianas Barčas

**Kristianas Barčas** (, 1832 m. – 1890 m. sausio mėn. Tilžėje) – Mažosios Lietuvos tautosakininkas, kultūros veikėjas.

## Biografija
1872–1884 m. Tilžės mergaičių gimnazijos mokytojas, 1884–1890 m. direktorius. Lietuvių literatūros draugijos (*Litauische literarische Gesellschaft*), įkurtos 1879 m. Tilžėje, narys, 1881–1890 m. bibliotekininkas, valdybos narys.

## Mokslinė veikla

Mažojoje Lietuvoje (Pilkalnio, Širvintos, Viliūnų, Šilėnų, Tilžės, Vilkyškių apyl.) surinko apie 200 lietuvių liaudies dainų su melodijomis. Paskelbė straipsnių Lietuvių literatūros draugijos (*Litauische Literarische Gessellschaft*) testiniame leidinyje *„Mitteilungen der litauischen literarischen Gesellschaft“*: „Apie lietuvių liaudies dainą“ (*Über das litauische Volkslied oder die Daina*) 1881 m., „Apie lietuvių pasaką“ (*Über das litauische Marchen*) 1882 m., „Apie lietuvių liaudies kūrybą“ (*Über das litauische Volksliteratur*) 1884 m. ir žurnale *„Zeitschrift für vergleichende Literaturgeschichte“*: „Tilžės istorijos eskizai“ (*Skizzen zu einer Geschichte Tilsits*) 1888 m., „Raudos lietuvių liaudies poezijoje“ (*Totenklagen in der litauischen Volksdichtung*) 1889 m.

Svarbiausias jo darbas – parengtas ir išleistas lietuvių liaudies dainų rinkinys „Dainų balsai“ (*Melodieen litauischer Volkslieder…* 2 t. 1886–1889 m.). Tai didžiausias lietuvių liaudies melodijų rinkinys, išleistas XIX amžiuje. Be savo ir kitų užrašytų bei įvairiuose leidiniuose skelbtų lietuvių liaudies dainų melodijų (iš viso 452), rinkinyje pateikė dainų vertimus į vokiečių k. ir pirmuosius jų posmus lietuvių kalba po natomis, įvadiniuose straipsniuose aptarė lietuvių liaudies dainų melodijas, tekstus ir muzikos instrumentus, pridėjo jų piešinius. Daugiausia paskelbtų dainų užrašyta Širvintos (71), Tilžės (23) apylinkėse, Pilupėnuose (48), Enskiemiuose (16); iš viso užrašė apie 200 dainų.

Recenzavo lietuvių, latvių tautosakos leidinius, išspausdino A. Juškos užrašytų 27 lietuvių raudų vertimus į vokiečių kalbą.

## Bibliografija
* C. Bartschas. Dainų balsai, Vilnius, 2000.

## Šaltiniai
Frydrichas Barčas

**Frydrichas Barčas** (, , 1552 m. balandžio mėn. Braunsberge, dab. Branevas, Lenkija – 1609 m. lapkričio 21 d. prie Smolensko) – SJ, kunigas, teologas, pedagogas.

## Biografija
prūsų kilmės. Nuo 1569 m. studijavo filosofiją ir teologiją Romoje ir Vienoje. Nuo 1572 m. jėzuitas. Nuo 1576 m. vadovavo Braunsbergo vyskupijos ir popiežiškajai kunigų seminarijoms, bajorų konviktui. 1584-1590 m. Braunsbergo jėzuitų kolegijos, 1592-1595 m. – Vilniaus akademijos rektorius. Nuo 1598 m. Lenkijos jėzuitų provincijos lietuviškosios dalies viceprovincijolas.

1586 m. dalyvavo rengiant „Ratio studiorum“. Išleido asketikos ir konfesinės polemikos raštų, pamokslų.

## Šaltiniai
Juozas Bartninkas

**Juozas Bartninkas** (g. 1925 m. rugpjūčio 8 d. Pavasakė, Mykališkio valsčius), veterinarijos gydytojas mikrobiologas, biomedicinos mokslų daktaras.

## Biografija
1950 m. baigė Lietuvos veterinarijos akademiją. 1964 m. veterinarijos mokslų kandidatas.

1950–1953 m. Pakruojo raj. vyriausiasis veterinarijos gydytojas. 1953–1960 m. Šiaulių tarprajoninės veterinarijos bakteriologinės laboratorijos direktorius. 1960–1992 m. dirbo Veterinarijos institute, 1960–1961 m. Prieauglio užkrečiamųjų ligų, 1962–1969 m. Imunologijos, 1970–1987 m. Kiaulių ligų ir imunologijos skyriaus vedėjas.

## Mokslinė veikla
Mokslinio darbo sritis – gyvulių gastrofiliozės, hipodermatozės, kolibakteriozės, salmoneliozės bei raudonligės diagnostika ir grupinė specifinė profilaktika. Išrado elektroaerozolinį generatorių, sukonstravo mobilų įrenginį grupiniam gyvulių skiepijimui, gydymui ir dezinfekcijai. Parengė gyvulių aerozolinio vakcinavimo technologiją (1987 m.).

## Bibliografija
* Veterinarijos laboratorijos diagnostiniai tyrimai, 1966 m.
* Sveikų paršelių išauginimas, su kt., 1975 m.

## Šaltiniai
Pussycat Dolls: Live from London

**„Pussycat Dolls: Live from London“** – DVD albumas, kuriame yra gyvas „Pussycat Dolls“ koncertas Londone, filmuota medžiaga, vaizdo klipai ir interviu su kiekviena „Pussycat Dolls“ nare. DVD režisavo Chris Applebaum ir Benny Boom.

## Dainos

#### Gyvo koncerto pasirodymai
# „Introducing The Dolls“
# „Buttons“
# „Beep“
# „I Don't Need a Man“
# „Feeling Good“
# „Stickwitu“
# „Show Me What You Got“
# „Wait a Minute“
# „Don't Cha“

#### Vaizdo klipai
# „Don’t Cha“ kartu su Busta Rhymes
# „Beep“ kartu su Will. I.Am
# „Stickwitu“ -
# „Buttons“ kartu su Snoop Dogg
# „I Don’t Need A Man“
# „Wait A Minute“ kartu su Timbaland
# „Beep“ – Užkulisiuose
# „Buttons“ – Užkulisiuose

#### Susipažink su Dolls
# Susipažink su Dolls – Nicole
# Susipažink su Dolls – Kimberly
# Susipažink su Dolls – Melody
# Susipažink su Dolls – Jessica
# Susipažink su Dolls – Ashley
# Susipažink su Dolls – Carmit

#### Priedas
# Pussycat Dolls iškilimas.
# *[[PCD]]* – Muzika
# „Don’t Cha“ – Karaokė versija
# Apsirenk kaip Pussycat Doll
Konfigūracija (informatika)

**Konfigūracija (informatika)** – informatikos sąvoka, nusakanti informacijos apdorojimo sistemos, jos techninės  bei programinės įrangos struktūrą, sudėtį, organizavimą ir funkcinių vienetų tarpusavio ryšius. 

Konfigūracija gali būti aprašoma tekstu arba funkcinių schemų pagalba.

Programinė įranga konfigūruojama, naudojant konfigūracinius failus bei konfigūracinius scenarijus.

## Nuorodos
Konfigūracija

**[[Konfigūracija]]** - dalių tarpusavio padėtis, bendras vaizdas ir išsidėstymas.

Žodis **Konfigūracija** taip pat gali reikšti:

* Konfigūracija (informatika).

## Taip pat skaitykite
* Elektronų konfigūracija;
* Variklio konfigūracija.
Vaidringas

**Vaidringas** – gyvenvietė vakarinėje Austrijoje, *Loferer Steinberge* kalnų papėdėje, Kicbiuhelio apylinkėje, šalia Bavarijos, Zalcburgo žemės ir Tirolio sienos. Kartu su Fiberbruno, Hochfilceno, Sankt Jakobo ir Sankt Ulricho gyvenvietėmis sudaro Pilerzėtalio turizmo susivienijimą.

Savivaldybės (*Gemeiderat*) taryboje yra 13 narių. 4 nariai priklauso *Wir für Waidring* grupei, 4 – *Waidring Aktiv* grupei, 3 išrinkti nepartinių sąraše, 2 sociademokratų partijos nariai.

## Istorija

Rašytiniuose šaltiniuose pirmą kartą paminėtas 1147 m. kaip *Waitheringen*.

## Herbas

Vaidringo herbas – trys raudonos spalvos į apačią siaurėjantys laipteliai juodame fone. Herbas kilęs nuo Oto fon Valcheno (*Otto von Walchen*), kuriam priklausė Vaidringo kaimas, antspaudo. 1297 m. kaimą iš Oto fon Valcheno dukters ir jos vyro fon Froindsbergo (*von Freundsberg*) nupirko Zalcburgo arkivyskupas Konradas (*Konrad IV. von Fohnsdorf*). Oto fon Valcheno antspaudai išlikę ant dviejų dokumentų iš 1272 m. liepos 12 d. ir 1273 m. rugsėjo 29 d., kurie saugomi Austrijos valstybiniame archyve.
Vladas Bartusevičius

**Vladas Bartusevičius** (1927 m. vasario 5 d. Svyriai, Minsko sr. – 1982 m. kovo 10 d. Vilnius) – lietuvių dirigentas, folklorininkas, TSRS valst. Premijos laureatas, LTSR liaudies artistas, valstybinės Filharmonijos vyr. režisierius.

## Biografija
Mokėsi Vievio ir Vilniaus gimnazijose. Kurį laiką dainavimo sugebėjimus lavino Vilniaus J. Tallat-Kelpšos muzikos mokykloje. 1945 m. priimtas į „Lietuvos“ dainų ir šokių ansamblį, kuriame grojo birbyne, reiškėsi kaip choro solistas.1952 m. baigė Lietuvos konservatoriją (P. Samuičio ir J. Švedo klases).

1952–1962 m. Vilniaus universiteto dainų ir šokių ansamblio, 1962–1972 m. ansamblio „Lietuva“ meno vadovas. 1972–1982 m. Lietuvos filharmonijos vyr. režisierius. Nuo 1965 m. Lietuvos dainų švenčių vyr. dirigentas. Su ansambliu „Lietuva“ gastroliavo Austrijoje, Didžiojoje Britanijoje, Indijoje, Japonijoje, Kanadoje, Prancūzijoje, Suomijoje ir kitur.

## Bibliografija
* Liaudies meno baruose, 1983 m.

## Šaltiniai
Savižudybės barjeras

**Savižudybės barjeras** – barjeras (tvora, tinklas, atitvaras), užtempiamas ant tiltų, viadukų, aukštų pastatų, skirtas sulaikyti žmones nuo savižudybės. Kadangi tokie barjerai brangūs, todėl naudojami tik ten, kur dažni savižudybių atvejai.

Savižudybių barjerais taip pat galima vadinti atitvarus, aptverenčius geležinkelių linijas ir judrias magistrales tankiai gyvenamose vietose, kadangi jie apriboja galimybę daliai savižudžių palįsti po transporto priemone.
Vidmantas Bartulis

**Vidmantas Bartulis** (1954 m. balandžio 3 d. Kaune – 2020 m. sausio 30 d. Palangoje) – lietuvių kompozitorius, Lietuvos nacionalinės kultūros ir meno premijos laureatas.

## Biografija
Baigė Kauno Juozo Naujalio muzikos mokyklą, 1980 m. baigė Lietuvos konservatorijos E. Balsio klasę.

1980–1983 m. dėstė Kauno J. Gruodžio muzikos mokykloje. 1982–1993 m. Kauno dramos teatro Muzikos skyriaus vedėjas, 1999–2003 m. teatro vadovas. Nuo 2001 iki 2007 m. buvo Lietuvos kompozitorių sąjungos Kauno skyriaus pirmininkas, vadovavo naujosios muzikos festivaliui „Iš arti“.
Nuo 1990 m. priklausė „Menų sambūriui“.

## Kūryba
Ankstyvojoje kūryboje ryškūs neoromantizmo, minimalizmo bruožai, vėlyvesnėje tragiškas sugestyvumas derinamas su reginiu, judesiu, performansine išmone, parodija. Joje yra kitų kompozitorių kūrinių stilizacijų.

## Kūriniai
* Pamoka, opera, pagal E. Jonesko pjesę, 1993 m., pastatyta 1996 m.
* I simfonija, 1980 m.
* II simfonija „Mėlynasis angelas“ mišriam chorui ir simfoniniam orkestrui, žodžiai S. Gedos, 1985 m.
* Koncertas fortepijonui ir orkestrui, 1994 m.
* Regensspiele, koncertas, 1995 m.
* I like F. Schubert…, koncertas kameriniam orkestrui, 1998 m.
* Requiem 3 solistams, mišriam ir berniukų chorams, 1989 m., skirtas žuvusiesiems už laisvę
* Mišios mišriam chorui ir vargonams, 1987 m.
* Nativitas Domini, kantata berniukų ir mišriam chorams, 2 smuikams, vargonams ir 4 kanklėms, 1991 m., žodžiai R. Mikutavičiaus
* 30 giesmių chorams
* Aušrinė, sopranui, tenorui, mišriam chorui, elektriniams klavišiniams, 1998 m. ž. L. Jakimavičiaus
* Kukučio idilės, balsui, fortepijonui, trombonui, mušamiesiems, kontrabosui, 1998 m. ž. M. Martinaičio
* Hommage a Čiurlionis, saksofonui, bosiniam klarnetui, elektriniams klavišiniams ir kanklėms, 1995 m.
* O brangioji, kvartetas, 1993 m.
* De profundis, kvintetas, 1988 m.
* kameriniai kūriniai vargonams, fortepijonui, įvairios sudėties ansambliams, hepeningai ir performansai, teatro ir kino muzika.

## Įvertinimas
* 1998 m. Lietuvos nacionalinė premija

## Šaltiniai